JCh—2021. Nodirjon Mirzahmedov qozog‘istonlik raqibiga yengilib, musobaqa bilan xayrlashdi

Belgrad shahri mezbonligida o‘tayotgan boks bo‘yicha Jahon chempionatining 2-noyabr kungi bahslari bo‘lib o‘tmoqda.

-48 kg vazn toifasida O‘zbekiston sharafini himoya qilayotgan Nodirjon Mirzahmedov qozog‘istonlik Temirtas Jussupovga qarshi ringga ko‘tarildi. Nodirjon Mirzahmedov uch raund hisobiga ko‘ra 0:5 hisobida mag‘lub bo‘ldi va musobaqani tark etdi.
Nodirjon Mirzahmedov avvalgi bosqichda irlandiyalik Rikki Nesbitt ustidan g‘alaba qozongan edi.
2-noyabr kuni yana besh nafar o‘zbekistonlik bokschi o‘z jangini o‘tkazadi.
Avvalroq Hasanboy Do‘stmatov, Shohjahon Abdullayev, Mirazizbek Mirzaxalilov, Shahram G‘iyosov, Shahobiddin Zoirov, Asadxo‘ja Mo‘ydinxo‘jayev va Odiljon Aslonov kabi o‘zbekistonlik bokschilar Jahon chempionatini tark etgandi.